### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Hvilken værdi for borgerne og samfundet ønsker partiet at skabe med forslaget? Det er en værdi, at handicappede, gangbesværede og ældre kan se hjemmefra, hvordan tilgængeligheden er i [adresse] bygninger eller udearealer, som de overvejer at benytte, fx strande og biblioteker, uden at skulle tage derhen forgæves, fordi tilgængeligheden viser sig at være for dårlig. Det vil gøre det lettere at få svar på forhånd, og vil derfor øge disse gruppers brug af bygningerne.

Hvilken udfordring vil partiet gerne vil løse? Borgere med særlige krav til adgangsforhold kan i dag ikke vide, om de har adgang til kommunale bygninger eller udearealer uden selv at tage derhen for at undersøge det.

Baggrunden for, at partiet ønsker at skabe forandringen: [adresse] skal være en handicapvenlig by.

Kan der perspektiveres til Aarhusmål eller lignende? Aarhusmålene har følgende relevante punkter: [adresse] - en god by for alle. [adresse] – en by med plads til alle og brug for alle.

En by med plads til at udfolde og udvikle sig. En by, hvor alle har mulighed for at tage ansvar for eget liv og udnytte egne evner. En by, hvor vi i fællesskab hjælper dem, der har brug for det. En by, hvor der er plads til forskellighed og mangfoldighed. En bæredygtig by med gode by- og lokalmiljøer (Indikator: mobilitet). En by, hvor alle er sunde og trives (Forslaget vil øge brugen af idrætsfaciliteter og udearealer).

Eventuelle input til hvem, hvad, hvordan og hvor mange ressourcer

Konkret kan [adresse] gøre som Skanderborg kommune og 29 andre kommuner: få foretaget tilgængelighedsvurderinger af kommunale bygninger og udearealer med offentlig adgang på den landsdækkende portal godadgang.dk. Se fx https://godadgang.dk/soeg?geoloc=-1&searchstring=Skanderborg&regtype=0 Priser fremgår her: Bent Petersen

Omfang: Skanderborg kommune har ca. 64.000 indbyggere og ca. 20 tilgængelighedsvurderinger, [adresse] har ca. 355.000 indbyggere og vil med samme indsats skulle vurdere ca. 110 steder som et groft overslag, heraf er ca. 7 steder allerede vurderet.

- I afdelingernes belysning af partiernes forslag vil der blive peget på, hvordan den ønskede forandring kan skabes, hvilke aktører skal skabe forandringen, hvilke konkrete handlinger skal skabe forandringen, hvilke ressourcer kræver det at gennemføre forslaget og hvordan kan der følges op på, om forslaget løser udfordringen og skaber den ønskede forandring og værdi..